cyanic-selkie/wikianc huggingface dataset:
Kommisjonen for universitetet og de lærde skoler
En mindre del av arkivet (0,5 hyllemeter) ble overført fra det danske riksarkivet (DRA) til riksarkivet i Norge (NRA) i 1937. Det dekker perioden 1798-1805 og omfatter innkomne brev (samlet for hver skole) og konsepter til utgående brev.
Protokollrekkene (forhandlingsprotokoller, kopibøker, journaler og register til konsepter og innkomne saker) var felles for de to riker og oppbevares i det danske riksarkivet.
Nordmenn i Australia
Nordmenns tilstedeværelse i Australia har fulgt i kjølvannet av den europeiske oppdagelsen og koloniseringen av det som ble kalt Terra Australis Incognita (det ukjente landet i sør), fra 1600-tallet til vår egen tid.
Ture Rosvall
Ture Rosvall (født 6. juli 1891, død 10. oktober 1977) var en svensk roer som deltok i OL 1912 i Stockholm.
Nordmenn i Australia
Nordmenn i dag
Ved folketellingen i 2011 var det 3707 norskfødte i Australia. Byene Sydney og Melbourne har størst antall norskfødte innbyggere. Til sammen oppga omkring 23 000 personer at de hadde én eller flere norske forfedre.
Ture Rosvall
Rosvall vant en olympisk sølvmedalje i roing i OL 1912 i Stockholm. Han var med på den svenske båten som kom på andreplass i firer med styrmann inriggers. De tapte finalen til den danske båten med mannskap fra «Nykjøbings paa Falster». De svenske roerne fra roklubben «Roddklubben af 1912» var Ture Rosvall, William Bruhn-Möller, Conrad Brunkman, Herman Dahlbäck og Wilhelm Wilkens som styrmann. Rosvall var også med på den svenske åtteren som ble utslått i kvartfinalen.
Nordmenn i Australia
Nordmenn i dag
Mange av nordmennene som i dag bor i Australia er studenter. I studieåret 2013-14 var det 1940 norske grads- og delstudenter med støtte fra Lånekassen ved australske høyere læresteder.
I Sydney er det norsk sjømannskirke i bydelen Balgowlah, nær Manly. Det finnes også to norske klubber i Australia: Norwegian Club of Queensland og Friends of Norway i Victoria. I Western Australia og hovedstaden Perth, har det vært en økende tilstedeværelse av norske bedrifter de senere årene, som følge av veksten i olje- og gassindustrien. Norge har ambassade i hovedstaden Canberra. Norsk ambassadør er for tiden Unni Kløvstad.
Norske straffanger
Blant de mer enn 165.000 personene som ble sendt til Australia som straffanger, var det minst to nordmenn: Knud Geelmuyden Bull (1811-1889) og Peter Schmidt fra Bergen. I 1846 ble de dømt i London for forsøk på å forfalske et stort parti norske hundredalerselder. Straffen lød på 14 års deportasjon. Bull og Schmidt ble først sendt til Norfolk Island, senere til kolonien Van Diemen's Land (Tasmania). Knud G. Bull - lillebror av fiolinisten Ole Bull - malte seg til frihet, som Ragnar Kvam jr. skriver i boken Straffen. Bull var en dyktig portrett- og landskapsmaler, og dette var kompetanse eliten på Tasmania etterpurte. Han fikk sin fulle frihet i 1853, og to år senere representerte nordmannen kolonien der han nå bodde med to motiver på verdensutstillingen i Paris.
Norsk migrasjon til Australia
Det har funnet sted en begrenset, men kontinuerlig utvandring fra Norge til Australia fra gullrushet i Victoria og New South Wales på begynnelsen av 1850-tallet og fram til tiden etter andre verdenskrig. I perioder har regionale og nasjonale myndigheter i Australia tilbudt reisestøtte til nordmenn som har ønsket å emigrere. For eksempel ble det på 1870-tallet organisert gruppeutvandring fra Norge, via Hamburg i Tyskland, til kolonien Queensland. Omkring 750 nordmenn reiste til Australia i 1870-årene gjennom dette systemet. Denne utflyttingen kan blant annet avleses i emigrantprotokollene fra Statsarkivet i Oslo.
Likevel er det sjøfolk som har utgjort det største bidraget til norsk innvandring i Australia. Det er grunn til å tro at flere tusen norske sjømann har gått i land i Australia og blitt værende der. Mange av dem rømte i land. Omkring 2000 norske sjømenn stakk av i Melbourne i tiden fra rundt 1880 til 1915. En av de norske sjømennene som slo seg ned i Australia, var Niels Hertzberg Larsen fra Tromøya ved Arendal, faren til dikteren Henry Lawson.
Kraftutbygging etter krigen
Etter andre verdenskrig, satset Australia på modernisering og industrialisering, blant annet gjennom det storstilte utbyggingsprosjektet Snowy Mountains Hydro-Electrical Scheme. Den norske ingeniøren Olaf Trygve Olsen er regnet som en av hjernene bak prosjektet, som innebar å sikre vanntilgang til landbruk og industri samt bedret kraftforsyning gjennom konstruksjon av en rekke kraftstasjoner i fjellområdet Snowy Mountains. I 1951 fikk det norske selskapet F. Selmer A/S kontrakt på å bygge ut en dam, en rørgate og en kraftstasjon ved Guthega i Snowy Mountains. En del av avtalen var til å begynne med at 90 prosent av arbeidskraften skulle hentes utenfor Australia. Selmer rekrutterte ca. 450 medarbeidere i Norge, som reiste til Australia for å jobbe i Snowy Mountains i tre år. En del av nordmennene bosatte seg permanent i Australia. Antallet er usikkert, men det dreier seg trolig om noen titall personer.
Main-Neckar-banen
Main-Neckar-banen er en tysk jernbanestrekning mellom Frankfurt am Main og Heidelberg.
Strekningen er en hovedstrekning og blir betjent både av regional- og av fjerntrafikk.
Nina Afanasieva
Nina Jelisejevna Afanasieva (russisk Нина Елисеевна Афанасьева; pseudonym, kildinsamisk Ельцэ Нӣна Афанасьева) (født 1. februar 1939) er en kildinsamisk politiker og språkaktivist.
Biografi
Nina Jelisejevna Afanasieva ble født 29. februar 1939 i landsbyen Varsino. Hennes foreldre var samer og hun vokste opp med kildinsamisk som sitt morsmål.
Styloctetor stativus
Utseende
Styloctetor stativus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Nina Afanasieva
Biografi
I 1963 fullførte hun sine studier i pedagogikk ved Institut Narodov Severa i Leningrad og jobbet frem til 1983 som lærer i russisk språk og litteratur, samt tysk ved voksenopplæringen i byene Apatity og Murmansk.
Styloctetor stativus
Utseende
Styloctetor stativus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Nina Afanasieva
Biografi
Siden 1980 har Afanasieva arbeidet med bevaring og utvikling av det truede samiske språket på Kolahalvøya. Hun er medforfatter av den første ordbok fra kildinsamisk til russisk som ble utgitt i 1985 under redaksjon av Rimma Kurutsch. I tillegg til ordboken har Afanasieva bidratt til en rekke lærebøker og didaktisk materiale på kildinsamisk. I 2010 var hun også forfatter av en kildinsamisk-russisk ordbok.
Etter perestrojka i 1987 har Afanasieva vært aktiv som samisk politiker og minoritetsaktivist. Hun var en av grunnleggerne av Foreningen Samisk i Murmansk Oblast i 1998, og ledet denne organisasjonen fra 1990 til 2010.
Afanasieva behersker ikke bare kildinsamisk og russisk, men også nordsamisk og tysk. Hun har arbeidet for å få publisert en ordliste for hennes opprinnelige dialekt som i liten grad har blitt dokumentert av lingvister så langt. Med dette for øye har hun i en årrekke jobbet med systematisering vokabularet, ved hjelp av de få gjenlevende som fortsatt snakker språket, nye ord, uttrykk og stedsnavn fra området samene ble drevet bort fra.
I 2012 ble Afanasieva og Aleksandra A. Antonova tildelt språkprisen Gollegiella. Prisen ble overrakt 19. desember på det norske generalkonsulatet i Murmansk. Begrunnelsen for den samlede tildelingen til Afanasieva og Antonova var deres ledende roller i revitalisering av kildinsamisk som lærer, politiker, forfatter og oversetter.
Afanasieva bor og arbeider i Murmansk.
Den gale hunden fra Utah
Den gale hunden fra Utah er en norsk roman, utgitt som bok nummer 63 i den 83 bind store serien om western-helten og US-marshalen Morgan Kane. Boka ble lansert i 1972, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Dette var den fjerde boka med «den ville gjengen», som leserne hadde møtt i de foregående bøkene Satans Horn, Morgan Kane og «The Wild Bunch» og Tigeren fra Montana. Den skal i første omgang bli etterfulgt av nok en utgivelse med «the wild bunch»-emblem på forsiden, og langt senere i serien med enda to. Ved å bruke den faktiske, historiske gjengen og dens faktiske, historiske personer som scene skaper Hallbing en slags historisk realisme i Kanes univers.
Skoskatt
Skoskatt er en av ekstraskattene av 21. februar 1711. Skattelistene ligger i fogderegnskapene i Riksarkivet, og der kan man finne navn på hovedpersonene i husholdningene på landet, samt antall personer i husholdningen.
Den gale hunden fra Utah
Mottagelsen av boka
Kane-serien var de første årene etter at den startet i 1966 blitt utgitt i nokså normale pocket-opplag på 12-16000, men fra 1969 hadde forlaget merket en økende interesse. Forleggeren Finn Arnesen beskriver utviklingen etter det som «rakettferden mot kjempeopplagene». Året før Den gale hunden fra Utah kom ut hadde førsteopplaget nådd 40,000, og i løpet av 1972 skulle det nå 60,000.
Seriens popularitet gjorde at Den gale hunden fra Utah snart måtte trykkes i nye opplag. Mens den fortsatt ble utgitt i Bladkompaniets opprinnelige pocket-serie kom boka i minst tre opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Og utgivelsene var ikke begrenset til Norge.
Boka kom i 1977 i Danmark på Winther som Den gale hunden fra Utah og året etter i Sverige som Blodigt spår. I Finland kom den i 1980 på Otava som Pitkä takaa-ajo. Også Island fikk sin utgave: Óði hundurinn frá Utah.
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Den gale hunden fra Utah i bok nr. 36, sammen med Tigeren fra Montana. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Den gale hunden fra Utah i 2007 som bok 70 i bind 69–70.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom den i 2015 som bok nr. 72 i serien.
Plasseringen som bok 72 i serien er ført videre i senere utgivelser, som i Cappelen Damms lydbokversjon fra 2021, lest inn av Torgeir Reiten.
Karantenedireksjonen
Karantenedireksjonen ble opprettet ved plakat 19.10.1804 og omfattet Danmark, Norge og hertugdømmene. Karantenevesenet hørte tidligere inn under Danske kanselli. Direksjonen som besto av medlemmer fra en rekke kollegier, hadde forestillingsrett til Kongen og var overbestyrelse for de lokale karantenekommisjonene i byene.
Ariya Phounsavath
Han representerte Laos under Sommer-OL 2016 i Rio de Janeiro, der han ikke fullførte fellesstarten.
Howard Lindsay
Howard Lindsay er navnet til flere personer:
Neocoenyra paralellopupillata
Neocoenyra paralellopupillata er en sommerfugl i flikvingefamilien. Den lever i nordøst Tanzania og sannsynligvis i Malawi. Habitatet består av skog i fjellområder opptil omkring 2,200 meter.
Polio i Norge
Polio (poliomyelitt) var en infeksjonssykdom som førte til lammelse, og av og til død, for pasienter frem til vaksinen ble tatt i bruk i slutten av 1950-årene.
Vaksinen lander på Fornebu
Den 4. oktober 1956 landet et SAS-fly på Oslo lufthavn, Fornebu med den første leveransen av poliovaksine til Norge. Vaksinen var utviklet av amerikaneren Jonas Salk og ble ferdigtestet i 1955. Det var mange som hadde sett fram til denne begivenheten. På 1940- og 1950-tallet var poliomyelitt blitt en av de mest fryktede infeksjonssykdommene. Mellom 1950 og 1954 ble det registrert mer enn 4 000 poliotilfeller i Norge. Av disse endte over 500 med dødsfall. På Fornebu ventet et stort pressekorps, og begivenheten fikk bred dekning i dagsavisene og den ukentlige filmavisen.
Sendingen besto av 57 850 små nedkjølte flakonger med vaksine. Vaksinen var produsert av Eli Lilly and Company. I et telegram til deres norske forretningsforbindelse Marwell Hauge oppga firmaet den planlagte ankomsttiden til overlege Fredrik Mellbye i Helsedirektoratet datert 2. oktober 1956. I telegrammet oppga Eli Lilly ankomsttiden til fredag 5. oktober kl. 17.35, men i et brev viste cand.pharm. Leif Bentsborg til en telefonsamtale samme dag, og understreket at ankomsttiden muligens ikke var helt korrekt, men lovet å holde Mellbye underrettet straks de fikk nærmere opplysninger.
Barna ble hardest rammet
Poliomyelitt eller barnelammelse er antakelig en sykdom som har eksistert i tusenvis av år, men før den begynte å opptre epidemisk på 1800-tallet, var den en forholdsvis sjelden sykdom. I 1868 diagnostiserte legen Andreas Christian Bull 14 pasienter med meningitis spinalis acuta (akutt hjernehinnebetennelse i ryggmargen) i Sør-Odal. 12 av disse var barn. Dette er den første faglig omtalte poliomyelittepidemien i verden. Fem av Bulls pasienter døde, alle barn.
Poliomyelitt er en betennelse i den grå og fremre del av ryggmargen. Sykdommen blir forårsaket av et virus og kan gjøre store skader på nervesystemet. Angrepspunktet og omfanget av betennelsen er avgjørende for hvilke muskelgrupper som blir lammet. Lammelsene kan opptre overalt i kroppen, men er gjerne begrenset til en eller to muskelgrupper. Dersom pasientene får lammelse i brystkasse eller mellomgulv, kan evnen til å puste blir sterkt redusert og det kan stå om livet. Sykdommen begynner med kvalme, slapphet, hodepine og feber og for noen etter kort tid også – lammelse. Men bare et fåtall av infeksjonene fører til sykdom og ennå færre til lammelser. Hos mange pasientene går lammelsene tilbake etter noen tid.
God hygiene førte til flere utbrudd
I 1949 skrev vår fremste hygieneekspert dr. med. Haakon Natvig at de seneste resultatene i poliomyelittforskningen, burde bli en kraftig spore til bedring av hygieniske forhold, først og fremst bedre renovasjon. Seks år etter i 1954, under en internasjonal konferanse, ble det oppsiktsvekkende slått fast at poliomyelittforekomstene snarere økte med bedrede hygieniske forhold, og ekspertene synes å ha blitt stående fast ved denne teorien.
Polioviruset hører til en virusgruppe som spres via endetarm og munn. Under dårlige hygieniske forhold vil omkring 90 % av barna være smittet allerede i 2–3-årsalderen, men polioinfeksjon i denne alderen fører bare unntaksvis til sykdom og lammelser. I tillegg opparbeider barn som blir ammet ofte en høy grad av immunitet. Antakelig fører bare 0,1–1,0 % av infeksjonene til sykdom, men denne andel øker med alderen. Større renslighet fører til at barna blir eldre før de smittes og kommer derfor i en alder da infeksjonen hyppigere fører til sykdom. Utover på nittenhundretallet, med bedre hygiene, ble barnas naturlige immunitet svekket. Det var da også stadig flere i høyere aldersgrupper, også voksne, som fikk sykdommen. Fattigdom og nød, som vi forbinder med spredning av mange andre infeksjonssykdommer, var altså ikke sykdomsfremkallende når det gjaldt poliomyelitt. Den slo ned i et hvilket som helst miljø, hos rik som hos fattig, i alle deler av landet.
Christiania Minekompani
Christiania Minekompani er en bedrift etablert i 1891. Foretaket spesialiserte seg på kjøp og salg av mineraler og malmer og gruvedrift. Dette er Norges eldste bedrift innenfor kjøp og salg av mineraler, opparbeidelse, drift, kjøp og salg av norske mineralforekomster.
Bakgrunn
Gjennom 1800-tallet var det en enorm utvikling innenfor vitenskap og industrien. Stadig nye oppdagelser og oppfinnelser gjorde at behovet for malm og mineraler økte kraftig. Særlig etterspurt var mineraler og malmer som inneholdt grunnstoffer som thorium, uran, molybden og wolfram.
Etablering
Olaf Hiorth og broren Adam Hiorth startet i 1888 en bedrift for å skaffe thoritt som de kunne selge til von Welsbach. I 1890 stiftet de to brødrene Christiania Minekompani som direkte fortsettelse av denne mineralforretningen, for å oppspore forekomster av etterspurte, sjeldne grunnstoffer. De drev med gruvedrift etter rutil, molybdenitt og wolframitt. De var også interessert i mineraler som var biprodukter av utvinning av feltspat, nærmere bestemt uraninitt, columbitt, «blomstrandin», gadolinitt, monazitt, thoritt, euxenitt og beryll.
I begynnelsen var hovedfokuset sjeldne mineraler, men etter hvert drev de også med salg av mer vanlige mineraler som feltspat, kvarts, kalkstein, dolomitt, apatitt, glimmer og fluoritt. Takket være brødrene Hiorths virksomhet finnes det eksemplarer av nevnte mineraler i nesten alle geologiske museer i verden.
Filosofiåret 1572
Filosofiåret 1572 er en oversikt over hendelser, utgivelser og personer med tilknytning til filosofi i 1572.
Christiania Minekompani
Aksjeposter i andre virksomheter
I 2015 ønsket Staten ved Næringsdepartementet å innløse minoritetsaksjeposter i Store Norske Spitsbergen Kullkompani. Christiania Minekompanis hovedaksjonær Alva Trading AS avviste da å selge Christiania Minekompanis 20 aksjer i Store Norske.
Gruver
Følgende gruver ble helt eller delvis startet og drevet av Christiania Minekompani:
Følgende forekomster ble enten drevet eller finansiert av Christiania Minekompani:
Ørsdalen wolfram-molybdengruver
Det britiske selskapet The British Molybdenite Comp. Ltd drev gruvedrift i Ørsdalen i perioden 1904–1908. Fra 1911 til 1917 ble gruven drevet av Christiania Minekompani. Det ble konstruert taubane og nede i dalen ble det bygget en ny kraftstasjon. I 1913 ble 3,5 tonn wolframitt produsert med 60 % metallisk wolfram. I 1914 ble det produsert 5 tonn wolframitt, som ble solgt for 7000 kroner, like mye som man fikk på denne tid for 675 tonn nikkelmalm fra Fæøy. Det var omtrent 38 arbeidere ved gruva. I 1915 ble det produsert 565 kg molybdenitt og 803 kg wolframitt, med 5 arbeidere. I 1916 ble det produsert 3887 kg molybdenitt og 868 kg wolframitt, med 6-7 arbeidere. I 1916 startet Hovland Molybden og Wolframgruver gruvedrift på en annen forekomst i Ørsdalen, og Christiania Minekompani solgte sin virksomhet til A/S Ørsdalen Wolfram og Molybdengruber i 1917.
Sokndal jern-titan gruver
Et engelsk gruveselskap startet på 1860-tallet gruvedrift på jern i Blåfjellet ved Sokndal. Det ble bygd en 10 km lang jernbanespor til Rekefjord, og inntil 200 gruvearbeidere var sysselsatt her. Malmen var vanskelig å smelte fordi den hadde et høyt innhold av titan, og gruva ble nedlagt i 1876. Fra 1896 gjorde Christiania Minekompani et forsøk å drive denne gruven, men solgte den til Titania A/S i 1904.
Nordaberggruvene
Noe av malmen ble eksportert. Den øvrige malmen ble forsøkt anriket, og bedriften lyktes med å utvinne 363 kg konsentrat med 62,5 % molybdenitt. Det var 3-4 arbeidere ved gruva. I 1915 ble det anriket 77 kg konsentrat fra det samme skjerpet, med 75 % molybdenitt.
Grimmelid Kobberværk
Fra 1759 til 1920 var det gruvedrift etter kobber ved Grimelia på Staveneset, ikke langt fra Stavfjorden i Sogn og Fjordane. I 1916 startet A/S Christiania Minekompani gruvedrift med opptil 17 mann i Grimelia. I 1919 kjøpte A/S Christiania Minekompani gruvene, men gikk i 1920 konkurs på grunn av fallende kobberpriser etter slutten av første verdenskrigen.
Kobber- og arsengruver i Kviteseid
I Kviteseid-området finnes det et stort antall forekomster av kobber, arsen, molybden, bly, vismut, sølv og gull. I 1524 ble det etablert en gruve ved Guldnes, og dette var den første gruven der det ble utvunnet sølvholdig kobbermalm. Det er mulig at det var gruvedrift ved Kviteseid allerede i middelalderen.
Christiania Minekompani drev flere gruver ved Kviteseid, og kjøpte også malm fra andre gruver.
I 1960 hadde Christiania Minekompani ifølge det Østlandske Bergdistrikt fortsatt mutingsrettigheter for flere steder i Kviteseid.
LHI Records
LHI Records var et amerikansk plateselskap grunnlagt av Lee Hazlewood i 1967. LHI stod for 'Lee Hazlewood Industries'. Plateselskapet ble lagt ned i 1971.
Grethe Myklebust
Grethe Myklebust (født 8. juni 1958) er professor ved Norges idrettshøgskole (NIH), Institutt for idrettsmedisinske fag. Hun tok sin doktorgrad ved NIH i 2003, tittelen på avhandlingen var «Anterior Cruciate Ligament Injuries in Team Handball – from Injury to Prevention». Hennes fagfelt er idrettsskader - forekomst, skademekanismer, konsekvenser av skader og forebygging.
Karl Harrer
Grunnleggelsen av Deutsche Arbeiterpartei
Harrer var sportsjournalist i Münchner Beobachter, som siden 1918 var eid av det antisemittiske Thule-Gesellschaft, som beskrev seg «uavhengig avis for nasjonal og folketro politikk» (undertittel). På oppdrag av sjefredaktøren og grunnleggeren av Thule-Gesellschaft, Rudolf von Sebottendorf, engasjerte Harrer seg i oppbyggingen av Deutsche Arbeiterpartei, som skulle influere arbeidere fra sosialdemokratiske og kommunistiske miljøer med antisemittiske og folkenasjonale ideer. Den 5. januar 1919 ble han partiets første formann („Reichsvorsitzender“). Anton Drexler ble formann for München-gruppen. Til stede var ca 24 personer, overveiende jernbanearbeidere fra Drexlers krets av kolleger.
Maktkamp med Drexler og Hitler
Karl Harrer hadde plan om å lede DAP som et hemmelig selskap med Thule-Gesellschaft som forbilde. Dette kolliderte både med Anton Drexlers og med Adolf Hitlers oppfatning (han ble medlem 19. oktober 1919). De mente at partiet måtte nå ut til massene. Mot slutten av 1919 ble rivaliseringen mellom Harrer og Hitler åpen; Harrer beskyldte Hitler for stormannsgalskap. Han trakk seg den 5. januar 1920 fra alle partiembeter, etter at han like før hadde gått ut mot Hitlers plan om å avholde et massemøte, og lidt nederlag på saken. Partiledelsen gikk først over til Drexler, og noen få måneder etter over til Hitler.
1920–1926
Harrer døde en naturlig død den 5. september 1926, 35 år gammel.
Torill Eidsheim
Torill Eidsheim (født 8. april 1970) er en norsk politiker for Høyre. Hun er stortingsrepresentant for Hordaland fra 2013. Fra 2009 til 2013 var hun vararepresentant.
Eidsheim er 2. nestleder av Hordaland Høyre siden 2010, og sekretær i Lindås Høyre fra 2012. Hun har sittet i kommunestyret i Radøy (1999–2003) og i fylkestinget i Hordaland (2007–2013). Eidsheim er selvstendig næringsdrivende i forlagsbransjen og daglig leder av Skram Media. Hun har også en rekke styreverv. . Hun er gift med tidligere stortingsrepresentant Sigurd Hille.
Hundetjernet
Hundetjernet et et tjern på Fantoft i Fana bydel, ca 5 km syd for Bergen sentrum. Tjernet ligger 63 meter over havet, måler ca. 50 meter i diameter, og ligger i nærheten av Fantoft stavkirke og bøkeskogen som omkranser kirken. I tjernet er det gullfisk, og om vinteren brukes tjernet som skøytebane av barn som bor i nabolaget.
Krekedderkopp
Utseende
Krekedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Krekedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Livasselva
Livasselva er blitt utbygd med Grytfossen kraftverk som ble satt i drift i 2006.
May Arna Risberg
May Arna Risberg (født 17. mai 1962) er professor ved Norges idrettshøgskole (NIH), Seksjon for idrettsmedisinske fag. Hun tok sin doktorgrad i 1999 ved det medisinske fakultet, Universitetet i Oslo. Hennes fagfelt er idrettsskader, idrettsmedisin, muskel-skjelett lidelser, rehabilitering, ACL, kne- og hofteartrose
Massimiliano Blardone
Massimiliano Blardone (født 26. november 1979 i Domodossola) er en italiensk alpinist. Han kjører hovedsakelig storslalåmrenn, og er i verdenstoppen i denne disiplinen.
Han oppnådde sin første store triumf i 1999. Under junior-VM dette året i franske Pra-Loup tok han gull i slalåm. To år senere deltok han for første gang i verdenscupen. Prestasjonene i slalåm var ikke overbevisende, men i slalåm kom han fire ganger blant de ti fremste, og tok femteplassen under VM 2001 i St. Anton.
Under OL 2002 kjørte Blardone inn til åttendeplass i storslalåm. I starten av sesongen 2003 bestemte han seg for å satse utelukkende på storslalåm. I januar 2004 fikk han sin første pallplassering i Flachau, og kunne feire sin første verdenscupseier i januar 2005 i Adelboden.
Pure Data
Pure Data (PD) er et programmeringsspråk utviklet av Miller Puckette beregnet for utvikling av interaktive data-musikk programmer, men kan også ved bruk av en utvidelse (GEM) manipulere bilde og video. PD er et dataflytorientert og visuelt programmeringsspråk. Språket er basert på åpen kildekode og kjører på Linux, Windows, iOS, OS X, Android og FreeBSD. Pure Data åpner for å kunne kommunisere med andre musikkere over LAN eller til og med internett slik at man kan samhandle og påvirke hverandres programmerte musikkinstrumenter.
Syntax
Et prosjekt i PD kalles en "patch" og består av objekter, meldinger og koblinger mellom disse. Hvert objekt har kanaler for å ta inn signaler, og / eller kanaler som sender ut signaler. Et signal kan være et lydsignal eller et meldingssignal. Lydsignaler er finoppløslige signaler og illustreres ved "tykk kabel", mens meldingssignal flyter gjennom en "tynn kabel" i patchen. Ved å trykke på en melding sendes verdien som meldingen har ut i kabelen og ned til objektet som er knyttet til den.
Epikastea
Epikastea er en slekt av løpebiller.
Levevis
Denne gruppen inneholder mange arter som lever i trær, der de gjerne løper rundt på barken.
Axel Middelthon
Axel Middelthon (født 24. februar 1911 i Oslo, død 12. november 1998) var en norsk advokat og motstandsmann, kjent for sitt arbeide for torturofre. Etter middelskole-eksamen fra Vestheim skole 1927, examen artium 1930 og cand.jur. 1938 jobbet han litt som sakfører og lagmannsrettssakfører. Fra sommeren 1940 tok han del i Illegale aviser, etterhvert i Whispering times utgitt i Oslo fra høsten 1941. Frem til sin arrestasjon den 7. mai 1943 var han under Hjemmefrontens sentralledelse, men ble fengslet på Grini og undergikk tortur på Victoria Terrasse under Siegfried Wolfgang Fehmer (1911–1948), og ble sendt med fangeskipet «Isar» til den polske havnebyen Stettin og videre med jernbane til fengsling i Natzweiler og Dachau konsentrasjonsleir som Nacht und Nebel-fange (politiske aktivister som skulle ryddes ut av veien, i det stille). Han ble reddet ut av Hvite busser-aksjonen i mars 1945.
Epikastea
Utbredelse
Slekten er utbredt i Mellom-Amerika (Costa Rica).
Axel Middelthon
Etter frigjøringen fortsatte han som overrettssakfører på farens kontor. Han stiftet også Sambandet for politiske fanger (Norsk Fangesamband) sammen med Hans Cappelen (1903–1979) og magister Odd Thorson (1909–1978). Han ivret for krigsinvalide og krigsenker, og var med på å stifte Krigsinvalideforbundet 1954, som han også var med på å drive og som formann fra 1970 til 1979. I 1948 var han sentral i utformingen av Det internasjonale Røde Kors sitt bidrag til den 4. Genèvekonvensjon av 1949 (om beskyttelse av sivile i krigstid), som blant annet la grunnlaget for De forente nasjoner sin Konvensjonen mot Tortur av 1984. Fra 1960 jobbet han også for Norsk rikskringkasting.
Han var sønn av høyesterettsadvokat Johan Schønning Middelthon (1882–1949) og kunstmaleren Marie Louise Petersen (1883–1976), som frem til 1920 var litteraturanmelder i Dagbladet og forøvrig oldebarnet til eidsvollsmannen Nicolai Wergeland.
Make You Feel My Love
«Make You Feel My Love» er en kjærlighetssang skrevet og sunget av Bob Dylan. Han skrev den for sitt album Time Out of Mind fra 1997. En versjon sunget av Billy Joel, ble utgitt tidligere samme år med tittelen «To Make You Feel My Love». Senere fikk Bob Dylan utgitt sangen som singel.
Mange artister har spillt inn cover-versjoner senere, som Clare Dunn, Adele, Garth Brooks, Shane Filan, Bryan Ferry, Kelly Clarkson, Ane Brun og Nick Knowles.
Adeles versjon
«Make You Feel My Love» er Adeles siste singel til hennes debutalbum 19. Sangen er også hennes første cover, og ble originalt sunget og skrevet av Bob Dylan. Hennes versjon ble utgitt 27. oktober 2008.
Formater
Digital nedlasting (versjon 1)
Digital nedlasting (versjon 2)
CD-singel
19 versjon
«19 Deluxe version»
Chimes of Freedom live versjon
Live at the Royal Albert Hall live versjon
Mediabruk og livefremføringer
Adeles versjon av sangen ble brukt i tv-serier som Lipstick Jungle, Brothers & Sisters, Ghost Whisperer, One Tree Hill, Parenthood, Hellcats og Bones. Ellers ble også sangen sunget av Lea Michele under tributepisoden til avdøde Cory Monteith i femte sesong av Glee.
Låten ble benyttet i An Evening With Adele, Adele Live og iTunes Live from SoHo. Under konserten hun holdt i Royal Albert Hall dedikerte hun sangen til Amy Winehouse, og sa at hun sang sangen hver kveld siden hun døde til minne for henne. Hun fremførte også sangen live på prateprogrammet The Late Show with David Letterman.
Norske versjoner
Eigil Berg sang «Min kjærlighet til deg» (gjendikting av Erik Lie), med New Jordal Swingers på albumet «Indigo» i 2001.
Bjarte Hjelmeland gjendiktet og spilte inn sin versjon («Fordi jeg elsker deg») i 2008. Wenche Myhre spilte sangen på showet En aften med Wenche og Anders.
Anne Grete Preus skrev en norsk tekst til sangen til sitt album Nesten alene fra 2010, med tittelen «Fylt av min kjærlighet».
Ingebjørg Bratland gav sangen nynorsk språkdrakt med «Fordi eg elskar deg» på sitt album Månesinn (2015). Bratlands tekst er basert på Bjarte Hjelmelands gjendiktning fra 2008.
Marja Mortensson gav sangen sørsamisk språkdrakt med "Mov gieriesvoetine" i NRK-serien De neste i 2021. Sangen ble utgitt som nedlastbar single.
Howard Lindsay (dramatiker)
Howard Lindsay (født 29. mars 1889 i Waterford i delstaten New York i USA, død 11. februar 1968 i New York City) var en amerikansk manusforfatter og dramatiker
Yolanda Kakabadse
Yolanda Kakabadse er en ecuadoransk miljøverner.
Fra 1996 til 2004 var hun leder for Verdens naturvernunion. Fra 2010 til 2017 var hun president for World Wide Fund for Nature.
Dimitris Konstantopoulos
Dimitris Konstantopoulos (gresk: Δημήτρης Κωνσταντόπουλος; født 29. november 1978) er en gresk fotballspiller som fra 30. juni 2019 er klubbløs.
Trine Stensrud
Trine Stensrud (født 9. januar 1960) er professor ved Norges idrettshøgskole, Institutt for idrettsmedisinske fag. Hun tok sin doktorgrad ved NIH i 2008. Avhandlingen hadde tittelen «Asthma and exercise : climatic effects upon exersice-induced bronchoconstriction and exercise capacity in asthmatic subjects». Hennes fagfelt er lungefysiologi, astma og trening.
Protopleciidae
Protopleciidae er en utdødd gruppe (familie) av mygg (Nematocera).
Fossiler
Gruppen er kjent fra fossiler fra jura og tidlig kritt.
Systematisk inndeling
I tillegg til disse er det en del arter som har blitt overført fra andre familier, men foreløpig ikke har blitt plasserte i noen slekt.
Daniele Ganser
Daniele Ganser (født 29. august 1972 i Lugano) er en sveitsisk sakprosaforfatter, fredsaktivist og tidligere universitetsansatt. Han er omstridt på bakgrunn av sine konspirasjonsteorier om terrorhendelser, krigføring, NATO og covid-19.
Biografi
Ganser arbeidet først ved Universitetet i Basel, senere har han vært ansatt ved Universitetet i St. Gallen, men i 2018 ble hans ansettelsesforhold terminert. Etter dette har han livnært seg på foredrag.
Han er mest kjent for sin bok NATO's Secret Armies: Operation Gladio and Terrorism in Western Europe hvor han beskriver Operasjon Gladio, et nettverk av hemmelige grupper i Europa etablert av NATO og CIA under den kalde krigen. I boken hevdet han at disse hemmelige gruppene, på instruksjon fra CIA, gikk i kompaniskap med høyreekstreme grupper og utførte terrorangrep mot venstreradikale miljø i Vest-Europa. Påstandene i boken har blitt kritisert av den danske forskeren Peer Henrik Hansen, som har hemmelige operasjoner under den kalde krigen som sitt akademiske arbeidsområde. Han har beskrevet boken som en journalistisk bok ispedd konspirasjonsteorier, og uten gode beviser på at slike sammensvergelser har funnet sted.
Den tyske professoren Michael Butter har karakterisert Ganser som en konspirasjonsteoretiker, basert på dennes uttalelser om covid-19 og internasjonal politikk. Ganser har samarbeidet med alternative nyhetsmedier om å spre sitt syn på pandemien og vaksinasjon. Han har sammenlignet behandlingen av uvaksinerte med nazistenes behandling av jødene under Holocaust.
Ganser har gitt støtte til konspirasjonsteorier om 11. september. Han har også uttalt at det er USA som primært har skylden for Russlands invasjon av Ukraina. Disse synspunktene har han fått formidlet gjennom et samarbeid med mediaprofilen Ken Jebsen, som i 2011 mistet stillingen som radioreporter i Rundfunk Berlin-Brandenburg etter anklager om antisemittiske utspill.
La Chinita internasjonale lufthavn
La Chinita internasjonale lufthavn (spansk: Aeropuerto Internacional La Chinita), er en flyplass som ligger i San Francisco - Zulia, Venezuela, ca. 15 km utenfor Maracaibo, hovedstaden i delstaten Zulia.
3. divisjon fotball for menn 2020
3. divisjon fotball for menn 2020 (også kalt Norsk Tipping-ligaen 2020, tidligere Regionsligaen) skulle være det fjerde nivået i norsk fotball 2020, men ble den 18. september 2020 avlyst grunnet koronaviruspandemien.
Utsettelser og avlysning
Grunnet koronavirusutbruddet i 2019–2020 ble seriestarten utsatt. Det ble den 7. august uttalt at ligaen ikke vil starte opp 1. september. 3. divisjon 2020 vil bli avlyst om ikke serien er i gang den 18. september.
NFF publiserte den 17. juli at reservelag ikke kan rykke opp til 2. divisjon grunnet konkurransefortrinn ved at de gjennom våren kunne trene fullkontakttrening med førstelagene. Den 18. september 2020 avlyst grunnet koronavirusutbruddet i 2019–2020.
Avdelingene
Avdelingene ble offentliggjort 7. desember 2019 kl 12:00.
Avdelingene skulle bestå 14 lag fordelt på 6 avdelinger - totalt 84 lag. Hver av de seks avdelingsvinnerne skulle direkte opp til 2. divisjon. De tre nederste lagene skulle rykke ned til 4. divisjon.
Thomas Winje Øijord
Thomas Winje Øijord (født 18. september 1982) er en norsk forfatter og fotograf, bosatt i Oslo.
Hellas under VM i friidrett 2017
Hellas deltok under VM i friidrett 2017 (utendørs) fra 5. august til 13. august 2017 i London i Storbritannia.
Resultater
(Q, q – kvalifisert, NM – intet gyldig resultat, SB – sesongbeste, PB – personlig bestenotering)
Arvid Jacobsen
Arvid Jacobsen (født 11. oktober 1938 i Tromsø, død 25. juni 2014 i Oslo) var en norsk pressemann, sentral i arbeiderpressen og på første del av 1990-tallet redaktør i Arbeiderbladet.
Pressemann
I 1957 begynte han i pressen, som journalistlærling i Oppland Arbeiderblad på Gjøvik. Deretter arbeidet han i Vestfold Fremtid (Sandefjord) og Nybrott (Larvik).
Fra 1961 til 1967 var han sekretær i Arbeidernes ungdomsfylking og sentral i AUF-miljøet i Oslo.
I 1967 begynte han i Arbeiderbladet som journalist og faglig medarbeider, senere politisk medarbeider. i 1970-årene ble han tatt opp på Forsvarets høyskole.
Arbeidernes Pressekontor
I 1977 ble Jacobsen redaktør i Arbeidernes Pressekontor (A-pressens Oslo-kontor) og var fra 1991 til 1994 sjefredaktør i Arbeiderbladet. Som sjefredaktør la Jacobsen vekt på å markere redaksjonell uavhengighet fra Arbeiderpartiet og LO.
Gjennom sin journalistikk var Jacobsen også en politisk aktør. Så tidlig som i 1979 skrev han et personlig brev til Arbeiderpartiets partisekretær Ivar Leveraas hvor han skisserte en plan i fem punkter for å fjerne Reiulf Steen og Odvar Nordli til fordel for Gro Harlem Brundtland.
I 1981 sendte Arbeidernes Pressekontor ut en melding om at Nordli ønsket å trekke seg av helsemessige årsaker. Dette var kun kjent for en liten krets på toppen av Arbeiderpartiet og LO. Meningen var at dette skulle holdes hemmelig inntil ny partileder var utpekt. Etter de spekulasjoner som oppsto, trakk Brundtlands fremste rival Rolf Hansen seg. Arne Strand skriver at «pressekontorets nyhet indirekte bidro til at Norge fikk sin første kvinnelige statsminister».
I 1994 ble Arvid Jacobsen informasjonssjef i Den Norske Advokatforening, en stilling han hadde til han gikk av med pensjon.
Han var far til Ap-politikeren Frode Jacobsen.
Romarheimsdalen
Romarheimsdalen er et dalføre øst i Alver kommune i Nordhordland, Vestland fylke. Dalen strekker seg nordover fra Romarheim ved Romarheimsfjorden og opp mot mot grensen til Masfjorden kommune. Dalføret har preg av et ubebodd, trangt gjel, bortsett fra den nederste delen, som er delvis bebygd. Etter at Eikefet-tunnelen i Lindås var ferdig i 1980, ble en stor del av gjennomfartstrafikken til ytre Sogn og videre nordover kanalisert via Romarheimsdalen. Hovedveien på Vestlandet, E39, går gjennom dalen.
Denne strekningen på E39 mellom Hordaland og Sogn og Fjordane har hatt dårlig standard, og gjennom årene har det vært mange stengninger og flere ras på strekningen. Veien oppe i dalen ble betydelig utbedret i 2008, blant annet med den nye Nipetunnelen som sparte trafikantene for et smalt, bratt og rasutsatt parti. Ved Steinareset er det høyeste punktet på E39, 440 moh.
I 2015 ble det bevilget 40 millioner kroner til skredsikring i dalen.
Protocolpodes
Protocolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
NM i motbakkeløp 2023
NM i motbakkeløp 2023 ble arrangert 10. juni som en del av Skuggenatten Opp i Treungen. Arrangør var Treungen IL.
Abderrahmane Mansouri
Han representerte Algerie under Sommer-OL 2016 i Rio de Janeiro, der han ikke fullførte fellesstarten.
William Bruhn-Möller
William Bruhn-Möller (født 11. februar 1887, død 13. august 1964) var en svensk roer som deltok i OL 1912 i Stockholm. Bruhn-Möller vant en olympisk sølvmedalje i roing under OL 1912 i Stockholm. Han var med på den svenske båten som kom på andreplass i firer med styrmann Innriggere. De tapte finalen til den danske båten med mannskap fra «Nykjøbings paa Falster». De svenske roerne fra roklubben «Roddklubben af 1912» var Ture Rosvall, William Bruhn-Möller, Conrad Brunkman, Herman Dahlbäck og Wilhelm Wilkens som styrmann. Bruhn-Möller var også med på den svenske åtteren som ble utslått i kvartfinalen.
Oddvar Karvainen Øieren
Oddvar Karvainen Øieren (født 29. juni 1949) er en norsk forfatter, opprinnelig fra Finnskogen, senere bosatt i Elverum.
Jenteprisen
Jenteprisen deles ut på FNs internasjonale jentedag den 11. oktober av Plan International Norge.
Prisen tildeles en person, organisasjon eller bedrift i Norge som jobber for jenters og kvinners rettigheter - og som for eksempel har gjort en ekstra innsats for å stoppe vold, overgrep og diskriminering av jenter – enten i Norge eller ute i verden.
Formålet med Jenteprisen er å løfte fram ildsjeler og organiserte grupper som arbeider for å stoppe krenkelser mot jenter og sikre deres rett til beskyttelse og frihet til å gjøre egne valg. Innsatsen kan være innenfor tematiske områder som fremme av høyere utdanning, forhindring av barneekteskap, tvangsekteskap, forebygging av voldtekt, forhindre kjønnslemlestelse eller formidling av stemmene til jenter som ellers ikke blir hørt i samfunnet. Alle står fritt til å nominere kandidater til Plan International Norges sekretariat så lenge den nominerte ikke opptrer i strid med Plan International Norge sine etiske retningslinjer eller kandidaten er familie eller nær venn av vedkommende som nomineres.
Prisen deles ut i samarbeid med motemagasinet Costume.
Juryen
Juryen er uavhengig fra Plan International Norge, og ble i 2021 ledet av Hege Yli Melhus Ask.
Jury for 2021:
Komiprisen 2014
Komiprisen 2014 ble arrangert 6. september 2014 på Chateau Neuf i Oslo med Vidar Magnussen som programleder.
Jury og komité
Jury for scene
Snittalder for juryen var på 60 år.
El Salvador under VM i friidrett 2017
El Salvador deltok under VM i friidrett 2017 (utendørs) fra 5. august til 13. august 2017 i London i Storbritannia.
Komiprisen 2014
Jury og komité
Snittalder for juryen var på 40 år.
Komikomiteen (bestemmer fag- og hederspris)
Snittalder for komiteen var på 52 år.
Conrad Brunkman
Conrad Brunkman (født 20. januar 1887, død 27. mai 1925) var en svensk roer som deltok i OL 1912 i Stockholm.
Brunkman vant en olympisk sølvmedalje i roing under OL 1912 i Stockholm. Han var med på den svenske båten som kom på andreplass i firer med styrmann inriggers. De tapte finalen til den danske båten med mannskap fra «Nykjøbings paa Falster». De svenske roerne fra roklubben «Roddklubben af 1912» var Ture Rosvall, William Bruhn-Möller, Conrad Brunkman, Herman Dahlbäck og Wilhelm Wilkens som styrmann. Brunkman var også med på den svenske åtteren som ble utslått i kvartfinalen.
Elisitering
Ved Elisitering forsøker man å lokke frem ønsket informasjon fra et menneske som kanskje i utgangspunktet ikke vil gi fra seg denne informasjonen. Metoden kan også brukes til å påføre mennesker holdninger som de i utgangspunket ikke står for.
Elisitering (engelsk: elicitation, av latín elicitus, elicere'' som betyr å indusere, fange, sette opp felle for eller å forårsake) er en teknikk utvikla for bruk i etterretning, og særlig HUMINT, og viser til strategisk bruk av samtale for å få fram informasjon fra folk uten at de får følelse av å bli utspurt.
Som regel er teknikken åpenbar og lett å oppdage for personen som blir utspurt (kilden). I sammenheng med etterretning kan likevel fremlokkingen av info lykkes fordi den er planlagt i god tid, inkluderer oppdiktede historier, rykter og flere involverte agenter, andre hjelpere og ko-inspiratorer. Normalt er den første tilnærmingen basert på felles interesser og flattering (skryt) av kilden. Senere blir utspørringen mer spisset for å nærme seg selve informasjonsbehovet.
Ed Woodward
Edward Gareth Woodward, kjent som «Ed» Woodward (født 9. november 1971) er en britisk revisor. Woodward har hovedansvaret for fotballklubben Manchester United, en rolle han har vært ansatt siden rett før overgangsvinduet sommeren 2013.
Utdanning
Woodward ble født i Chelmsford i Essex i de sørlige strøk av England, men gikk på skole i nabobyen Brentwood. Her gikk han på Brentwood School, som regnes som en av de skolene med høyere status i England, altså en av de skolene man helst vil gå på om man vil nå langt. Her gikk han fra 1983 til 1989, før han valgte å studere fysikk ved universitetet i Bristol fram til 1993. Etter fysikkstudiene bestemte han seg for hva han ville bli, og i løpet av 1996 var Woodward en ferdig utdannet revisor.
Karriere
I 1993 begynte Woodward å jobbe i PricewaterhouseCoopers, i en avdeling som drev på med revisjon og skatt. Det var på dette tidspunktet han bestemte seg for å bli revisor. I 1999 gikk Woodward videre til et firma kalt J.P. Morgan & Co. som en investeringsrådgiver i meglerbransjen. Her jobbet han i 6 år før han fikk jobb hos en av hans klienter i en rolle som gikk ut på økonomisk planlegging. Denne klienten var Malcolm Glazer, og Woodward hadde akkurat hjulpet ham med å ta over den enorme fotballklubben Manchester United. Woodward ble ansatt i klubben, og i 2007 fikk han en jobb som satt ham i spissen for arbeidsgruppen som jobbet med markedsføring og sponsoravtaler. Woodward og resten av gruppen klarte å øke sponsorinntektene fra 48.7 britiske pund i 2005 til nesten 118 millioner britiske pund ved utgangen av 2012.
På grunn av sin fantastiske økonomiske ferdigheter ble Woodward sett på som en av de viktigste personene i Manchester United, og i 2013 ble Woodward klubbens funksjonelle leder ettersom den daværende direktøren for klubben, David Gill, bestemte seg for å gå av.
I april 2021 varslet Woodward sin avgang fra Manchester United. Det skjedde like etter at tolv europeiske klubber hadde varslet at de hadde planer om en egen «superliga» der de tolv grunnleggerklubbene ikke skulle kunne rykke ned. Klubbene var tre italienske,, og ; seks engelske, , , , , Manchester United og ; og tre spanske, ,  og. Forslaget møtte massive protester, og allerede to dager etter offentliggjøring trakk alle de seks engelske klubbene seg fra planene.
Filosofiåret 1570
Filosofiåret 1570 er en oversikt over hendelser, utgivelser og personer med tilknytning til filosofi i 1570.
Aachentraktaten
Aachentraktaten (tysk: Vertrag von Aachen, fransk: traité d'Aix-la-Chapelle), (offisielt tysk: Vertrag über die deutsch-französische Zusammenarbeit und Integration, fransk: Traité sur la coopération et l’intégration franco-allemandes) er en bilateral avtale mellom Tyskland og Frankrike. Traktaten ble underskrevet av Tysklands forbundskansler Angela Merkel og Frankrikes president Emmanuel Macron 22. januar 2019 i rådhuset i Aachen. Aachen var Karl den stores residensby, og representerer dermed den felles fransk-tyske historie.
Bakgrunn
Avtalen ble inngått 56 år etter Élysée-avtalen fra 1963 og skal styrke det fransk-tyske samarbeid ved innbyrdes koordinering av europapolitikken, en felles utenriks- og sikkerhetspolitikk (herunder et sterkere militært samarbeid) og et økonomisk område med felles regler.
I sin tale på Sorbonne den 26. september 2017 foreslo Emmanuel Macron for første gang en fornyelse av Élysée-avtalen. Da traktaten rundet 55 år i 2018, talte både Macron og Angela Merkel for en fornyelse av den.